A picture containing symbol, emblem, red, logo

Description automatically generated

VLADA REPUBLIKE HRVATSKE

Zagreb, 27. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

|  |  |
| --- | --- |
| Predmet: | Prijedlog odluke o prijenosu kontejnera iz strateških robnih zaliha bez naknade Općini Župa dubrovačka. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 10. stavka 1. podstavka 5. Zakona o strateškim robnim zalihama ( „Narodne novine“, broj 141/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_ godine donijela

**O D L U K U**

**o** **prijenosu kontejnera iz strateških robnih zaliha bez naknade Općini Župa dubrovačka**

**I.**

Odobrava se Ministarstvu gospodarstva i održivog razvoja – Ravnateljstvu za robne zalihe da prenese 12 kontejnera iz strateških robnih zaliha bez naknade Općini Župa dubrovačka za potrebe sportskog kluba NK „Župa dubrovačka“.

**II.**

Financijska protuvrijednost robe iz točke I. ove Odluke iznosi 44.370,41 eura knjižiti će se na teret Ministarstva gospodarstva i održivog razvoja – Ravnateljstva za robne zalihe.

Prijevoz kontejnera iz točke I. ove Odluke snosi Općina Župa dubrovačka.

**III.**

Zadužuje se Ministarstvo gospodarstva i održivog razvoja – Ravnateljstvo za robne zalihe za provedbu ove Odluke.

**IV.**

Ova Odluka supa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Župa dubrovačka uputila je zahtjev Ministarstvu gospodarstva i održivog razvoja – Ravnateljstvu za robne zalihe za dodjelu 12 kontejnera iz strateških robnih zaliha za potrebe sportskog kluba NK „Župa dubrovačka“ jer su im u nedavnom požaru izgorjele kompletne svlačionice i dio opreme.

Odgoj djece i mladeži u svrhu aktivnog igranja nogometa i razvijanja športskih navika u cilju očuvanja zdravlja i osmišljenog korištenja slobodnog vremena bez droge, alkohola i dr. negativnih stvari te razvijanje osjećaja pripadnosti klubu i osjećaja domoljublja cilj su svake jedinice lokalne samouprave te klubova koje Općina podržava u radu na svom području.

Sve to iziskuje velike troškove i održavanje kvalitetne infrastrukture, te nabavku opreme za treninge i natjecaja.

Kako se bliži nova natjecateljska sezona moraju žurno osigurati svlačionice putem kontejnerskog sklopa i dio opreme.

Nabavna vrijednost predmetnih kontejnera je 55.675,68 eura, ispravak vrijednosti 11.305,27 eura tako da je sadašnja vrijednost kontejnera 44.370,41 eura i knjižit će se na teret Ministarstva gospodarstva - Ravnateljstva za robne zalihe. Prijevoz kontejnera iz točke I. ove Odluke snosi Općine Župa dubrovačka

Slijedom navedenoga Ministarstvo gospodarstva i održivog razvoja – Ravnateljstvo za robne zalihe predlaže Vladi Republike Hrvatske da temeljem članka 10. stavka 1. podstavka 5. Zakona o strateškim robnim zalihama donese predloženu Odluku o prijenosu kontejnera iz strateških robnih zaliha bez naknade Općini Župa dubrovačka za potrebe sportskog kluba NK „Župa dubrovačka“.